text: Flugtbilist efterlyses
  29 januar 2012 kl. 14.55
  En husejer har 11 gange haft biler eller lastbiler gennem sin lade, men det seneste tilfælde er endt som en politisag da bilisten stak af.
  Vi har flere gange fortalt om den hårdt prøvede husejer, der bor i et sving, som mange bilister ikke har kunnet styre bilen eller lastbilen igennem. 
  Nu har han ellers fået et autoværn stillet op uden for laden, men det kunne ikke afholde en lastbil fra at ryge ind i laden sidst på ugen. 
  Men hvor bilisterne de forrige 10 gange har meldt sig straks, er den 11. bilist stukket af, så nu risikerer ejeren selv at skulle betale for skaden. Derfor er den meldt til politiet.
  